Discussió:Llista de monuments d'Alella

message: Crec que hi ha alguns monuments que estan repetits
*Can Magarola (IPA-8165)
*Can Boquet (IPA-8103)
*Can Calderó (IPA-8168)
*Cal Doctor, o Can Pujades de Dalt (IPA-8098)
coincidirien amb les 4 últimes de la llista
*Torre de Can Magarola (IPA-40254)
*Torre de Can Boquet (IPA-40255)
*Torre de Can Calderó (IPA-40256)
*Torre de Cal Doctor (IPA-40257)
Aquests 4 darrers, son els que apareixen a la Llista de béns culturals d'interès nacional del Maresme.
Gràcies. Herodotptlomeu (disc.) 17:53, 10 set 2013 (CEST)
replies: text: És una situació estranya, però també estan duplicats en els catàlegs de la diputació i de l'ajuntament (enllaços externs). Les torres són BCIN i les masies BCIL, per això estan separats. Pràcticament la mateixa foto serveix pels dos. --V.Riullop (parlem-ne) 10:59, 25 set 2013 (CEST)
thread_title:  Entrades repetides 

message: * Les dues cases consecutives del carrer Comas no són la 16 i la 18 sinó la 22 (la del portal) i la 24 (que al web Les Cases d'Alella en diu Can Petxo, i així l'he anomenada). El ball de números va fer que la primera vegada que hi vaig anar em pensés que les dues cases havien desaparegut. He afegit la referència d'aquesta web sobre les cases alellenques a peu de pàgina, ja que és molt útil.
* L'adreça de Can Sors és el c. Mediterrània, 25 (no "cani de Can Sors", sic!). 
* L'adreça de Ca la Gaietana és c. Teià, 8B (entrada principal) i av. Gaietana, 39 (secundària). Al carrer Baladres ni hi toca.
* El nom correcte de la "casa de pagès" de la Riera Fosca 40 (no 38) és Can Cai. Per cert, hi havia un poti-poti considerable en les adreces d'aquesta riera. La part baixa, en què la riera està soterrada, es diu "carrer de la Riera Fosca"; la part alta es diu "riera de Coma Fosca". Per això es repetien les numeracions en diversos trams del carrer; perquè nominalment són dues vies urbanes diferents. He posat el nom adient cada cop que tocava, segons on estigués situat l'edifici.
* He canviat el nom dels Escolapis, o Cal Governador, pel més generalitzat de la Torre del Governador, amb l'aclariment "antigues Escoles Pies", ja que fa anys que la finca està tancada i no hi ha ni escoles ni res. Per cert, que no té entrada per la riera de Coma Fosca, com deia la fitxa, sinó pel camí de Martorelles i prou (això la part dels edificis); l'entrada monumental, que és la que dóna als jardins, és a l'avinguda Jaume Rius i Fabra, on comença el carrer del Greny.
* He canviat l'Escorxador municipal per "Antic escorxador, actual Comissaria de la policia local", que és l'ús que té actualment l'edifici. És al número 8 del carrer, no al 2.
* A Can Pujades hi he afegit "o Can Pujadetes", com s'anomena a les Cases d'Alella per diferenciar-la de la casa principal dels Pujades de Vall, Can Bragulat, coneguda també com "Can Pujades". Potser s'hauria de quedar només amb el nom de "Can Pujadetes".
* He modificat Cal Barqué per "Cal Barquer", ja que no era un cognom sinó el malnom del propietari Josep Segur, que era barquer d'ofici.
* He reanomenat la genèrica "nau industrial" del torrent de Vallbona com a "Fàbrica de Pintures", que és com la coneix tothom allà.
* He reanomenat el Col·legi Maria Auxiliadora pel nom tradicional de la casa, que és "Vil·la Martorell". Més que res perquè ara és un col·legi "internacional trilingüe" anomenat Hamelin-Laie, i a la web de l'escola he llegit que volen traslladar la seu a Tiana. No sé quan serà el trasllat... Per cert, l'adreça no és Riera Coma Fosca, 1 sinó c. Riera Fosca, 3-5.
* Cal Ros Fuster (rbla. Àngel Guimerà, 16) l'he col·locat com a enderrocada. En realitat és un edifici en construcció, com es pot apreciar amb el Google Street, però dubto molt que quan estigui acabat tingui la mateixa aparença que l'anterior, ja que quedava enretirat del carrer a causa d'un porxo i en canvi les bigues del que estan fent ara van al mateix nivell de la façana de la casa veïna. Per cert, a la fitxa també hi faltava el número del carrer.
* Can Ribó, o Cal Sistallé, si de debò era al carrer Gurri, 2-4, tal com diu la fitxa, ja no existeix. És un edifici de pisos nou. En tot el carrer Gurri no hi ha cap mas excepte el que dóna nom al carrer, Can Gurri, als núms. 8-16, i que ha estat modificat recentment però encara conserva la tipologia de masia.
* He reanomenat Can Cuirós com Can Cuiros, que és com ho pronuncien els alellencs actualment.
* L'adreça de Cal Baró (potser caldria anomenar-la així i no Cal Baró de Ribelles, ja que és com se'n diu actualment, però ho he deixat igual) és c. Onofre Talavera, 4 (no Dr. Homs, 2, com deia abans).
* He canviat les coordenades de la creu de terme, perquè la col·locaven al començament del passeig de la Creu de Pedra, vora el centre urbà, mentre que es troba a mig camí del passeig, gairebé al final. He afegit també les del Mas Antic, que faltaven.
* He posat l'adreça correcta de la Vil·la Maria, que és al camí de Tiana, 2 (hi faltava el número).
* L'adreça del celler Gispert, o Can Grau, era incorrecta. Deia "Riera Coma Clara, 13", mentre que es troba a l'avinguda de Sant Josep de Calassanç, 37-41. Les coordenades, però, eren correctes.
* El que abans en deia "Can Titu Serra" l'he anomenat "Can Tito Serra Nou", per diferenciar-lo del mas originari, que també es diu "Can Tito Serra" i que és gairebé a tocar de la riera (això el mas vell; el nou queda més a l'interior). Per cert, el mas vell està totalment ruïnós, amb el sostre i la paret de davant ensorrats.
* Can Vilò és, evidentment, Can Viló, i Can Cortés és Can Cortès. He rectificat també molts altres aspectes ortogràfics erronis menors, que no indico, per no fer la llista encara més llarga.
* L'estrany nom de "Ca n'Archuet", o Can Balcells, és un error com un cabàs. Suposo que a la llista originària d'on van partir devia estar escrit a mà i no ho van entendre, i van col·locar el que els va semblar. Se'n diu Ca l'Hereuet.
* Can Coll no és a la Riera Coma Fosca, 23, sinó al c. Mas Coll, 3-5.
* L'adreça de Can Pufarré és "torrent de Can Pufarré, 4", no "Riera Coma Fosca s/n".
* La major part dels edificis del camí de Martorelles estaven mal referenciats, ja que hi deia també "Riera Coma Fosca". Així, Cal Duch (o Ca la Madame), al núm. 1; Can Vegetalí, al núm. 5 [que també se'n pot dir Can Vegetolí, però no Can Vegatolí!]; Can Bonvehí, al núm. 7; Can Bruy, al núm. 8; i Can Cortès, al núm. 10.
* Can Xeco Monnar (no Monar) és al c. Greny, 1, no a la famosa Riera Coma Fosca, 14.
* Can Torres és al c. Ferrer i Guàrdia, 9-11; no a la Riera Principal, 7.
* He posat l'adreça correcta i les coordenades de la Vil·la Möller, que actualment és el restaurant Can Jonc Events i ha estat molt transformada, sobretot la part que dóna al torrent.
* Les Quatre Torres són al pg. Antoni Borrell, 1. Al carrer de les Escoles Pies ni hi toquen.
* Les Hortènsies, o Cal Boter, són a l'adreça que deia de l'av. Sant Josep de Calassanç. He tret allò de la rambla d'Àngel Guimerà, que és com es diu el mateix carrer de la riera però moltíssims metres més avall.
* A Can Cardona li he afegit també el nom popular de Ca les Monges.
* Can Casals no és al carrer de les Escoles Pies, sinó a la confluència de la riera de Coma Fosca i l'av. Jaume Rius i Fabra.
* La "casa de carrer a l'avinguda Barcelona" és al número 44 (i serà l'única de què ens faltarà la foto, perquè m'he equivocat i he fotografiat la de l'avinguda d'Alella 44; si algú s'hi vol passar i immortalitzar-la, serà benvingut). 
--Enric (discussió) 19:38, 2 gen 2016 (CET)
replies: text: Deunhidó, quina repassada. La majoria queden anotats a Viquiprojecte:Monuments/Revisió del registre. --V.Riullop (parlem-ne) 14:06, 3 gen 2016 (CET)
* Can Rovira es diu també Can Monnar, no Can Moran. --Enric (discussió) 21:24, 4 gen 2016 (CET)
thread_title:  Coses diverses 

message: On ha anat a parar la Vil·la Möller? Crec que a la llista també hi havia un "monument" que eren els carrers amb tanca, o una cosa així. No se si se n'ha perdut algun altre pel camí. --Enric (discussió) 02:06, 11 set 2016 (CEST)
replies: text: En l'actualització del gener se'n van donar de baixa dos: "Villa Möller" i "Carrers o torrents flanquejats per tanques de pedra"; i a l'agost el "Mas Antic". Comprovat de nou avui mateix no hi ha cap novetat. --V.Riullop (parlem-ne) 13:58, 12 set 2016 (CEST)
replies: text: :Amb el tip de caminar que em vaig fer per arribar-hi, a la Vil·la Möller... i el mas Antic, que em va costar un ou de trobar, però està molt ben conservat. En fi, que dura que és la vida del fotògraf viquipedista... --Enric (discussió) 17:11, 12 set 2016 (CEST)
thread_title:  Vil·la Möller